18.2.2022.
1.5.1.
LV
Eiropas Savienības Oficiālais Vēstnesis
C 78/15
Ražošanā izmantotā pārtikas produkta nosaukums Pārtikas produkta nosaukumu, kas izmantots stiprā alkoholiskā dzēriena ražošanā saskaņā ar prasībām, kuras attiecībā uz stipro alkoholisko dzērienu kategoriju paredzētas I pielikumā vai ĢIN gadījumā — tehniskajā dokumentācijā /produkta specifikācijā, var norādīt arī tā noformējumā, aprakstā un marķējumā kā brīvprātīgi sniegtu informāciju (15).
Faktiski, kā būs redzams vēlāk (sk. turpmāk 2.1. punktu), stiprā alkoholiskā dzēriena juridiskā nosaukuma un tā ražošanā paredzētā/atļautā pārtikas produkta nosaukuma kombinācija nav salikts apzīmējums saskaņā ar 3. panta 2. punktu, kurā tas definēts kā stiprā alkoholiskā dzēriena nosaukuma kombinācija ar (cita starpā) “viena vai vairāku tādu pārtikas produktu nosaukumu, kas nav (..) pārtikas produkti, kuri saskaņā ar I pielikumu izmantoti šā stiprā alkoholiskā dzēriena ražošanai (..)”.
Stiprā alkoholiskā dzēriena ražošanā izmantotā(-o) pārtikas produkta(-u) nosaukumu(-us) var norādīt, lai informētu patērētāju par izejvielu(-ām), kas piešķir tam īpašas organoleptiskās īpašības, ar nosacījumu, ka šī norāde ir patiesa, precīza un nav maldinoša patērētājam.
Tādā gadījumā juridiskais nosaukums joprojām ir nosaukums, kas atļauts saskaņā ar stipro alkoholisko dzērienu kategoriju vai ĢIN tehniskajā dokumentācijā / produkta specifikācijā.
#18 — Stiprā alkoholiskā dzēriena ražošanā izmantota viena vai vairāku galveno pārtikas produktu atļautas norādes piemēri:
1) Destilēts apiņu gin
— Destilēts rabarberu un ingvera gin*
2) Persiku liķieris — Kafijas liķieris
— Šokolādes krēms (liķieris)**
3) Kafijas advocaat
— Olu liķieris ar speculoos***
* Saskaņā ar I pielikuma 21. punkta a) apakšpunkta i) punktu destilētu gin var ražot, destilējot lauksaimnieciskas izcelsmes etilspirtu (LIES) kadiķogu un citu dabisku augu daļu klātbūtnē ar noteikumu, ka dominē kadiķogu garša.
Tāpēc šādu dabisku augu daļu nosaukumu var izmantot, lai papildinātu juridisko nosaukumu “distilled gin”.
Citi pārtikas produkti, kas nav uzskatāmi par dabiskām augu daļām, piemēram, “popkorns”, drīkst papildināt juridisko nosaukumu “distilled gin” tikai saskaņā ar nosacījumiem, kas paredzēti attiecībā uz “saliktiem apzīmējumiem”. NB!
Saskaņā ar I pielikuma 20. punkta a) apakšpunktu gin ražošanā kā dabiskas augu daļas var izmantot tikai kadiķogas.
Tāpēc citu dabisko augu daļu pievienošana gin būtu jāmarķē kā salikts apzīmējums (t. i., tajā pašā redzamības laukā jānorāda atbilstošais juridiskais nosaukums). ** Saskaņā ar I pielikuma 33. punkta f) apakšpunktu, neskarot 11. un 12. pantu un 13. panta 4. punktu, juridisko nosaukumu “liķieris” var papildināt ar aromatizētāja vai pārtikas produkta nosaukumu, kas stiprajam alkoholiskajam dzērienam piešķir tā dominējošo aromātu, ar nosacījumu, ka aromātu stiprajam alkoholiskajam dzērienam piešķir aromatizējoši pārtikas produkti, aromatizējoši preparāti un dabīgas aromatizējošas vielas, kas iegūtas no izejvielas, uz kuru ir atsauce aromatizētāja vai pārtikas produkta nosaukumā, un ko papildina ar aromatizējošām vielām tikai tad, ja tas nepieciešams šīs izejvielas aromāta pastiprināšanai. *** Saskaņā ar I pielikuma 39. punkta c) apakšpunktu un 40. punkta c) apakšpunktu olu liķieri jeb advocaat un liķieri ar olu var ražot, cita starpā izmantojot aromatizējošus pārtikas produktus, piemēram, kafiju un speculoos cepumus.
1.6.
Etilspirta vai destilātu izejvielas 13. panta 1. punkts paredz stingrākus noteikumus attiecībā uz lauksaimniecības izejvielām, ko izmanto destilācijā: “Stiprā alkoholiskā dzēriena aprakstā, noformējumā vai marķējumā uz lauksaimnieciskas izcelsmes etilspirta vai lauksaimnieciskas izcelsmes destilātu ražošanā izmantotām izejvielām, ko izmanto minētā stiprā alkoholiskā dzēriena ražošanā, var atsaukties tikai tad, ja minētais etilspirts vai minētie destilāti ir iegūti vienīgi no minētajām izejvielām.
Šādā gadījumā visu veidu lauksaimnieciskas izcelsmes etilspirtu vai lauksaimnieciskas izcelsmes destilātu norāda izmantotā daudzuma dilstošā secībā pēc tīra spirta tilpuma.”
(15) Tomēr nevis tās(-o) izejvielas(-u) nosaukumu(-us), kas destilētas stiprā alkoholiskā dzēriena ražošanā izmantotā spirta iegūšanai.
Uz minēto(-ajiem) nosaukumu(-iem) attiecas 13. panta 1. punkta noteikumi (sk. turpmāk 1.6. punktu).